als_Latn dik_Latn sag_Latn
- Shqip
- English
Gjëndeni këtu
Njoftim punësimi - Fakulteti i Drejtësisë
Njoftohen të gjithë të interesuarit se në Universitetin e Shkodrës “Luigj Gurakuqi” shpallet konkursi për vend të lirë pune për pozicionin e sekretares së Dekanit të Fakultetit të Drejtësisë.
Përshkrim i shkurtër i vendit të punës :
- Përgjigjet për zbatimin korrekt të detyrave të lëna nga Dekani.
- Ndihmon në përgatitjen e materialeve për Dekanin dhe dërgimin e tyre në destinacion.
- Merr dhe tejçon informacion dhe porosi brenda e jashtë fakultetit për problematika të ndryshme.
- Ndjek realizimin e porosive të Dekanit për stafin akademik e administrativ.
- Merr korrespondencën nga protokolli.
- Koordinon takimet e Dekanit me punonjësit, studentët, partnerët, publikun etj.
- Mban proces-verbalet e mbledhjeve të Dekanatit e këshillit të fakultetit
- Përgatit dhe shpall orarin e provimeve në bashkëpunim me përgjegjësit e departamenteve.
- Administron vulën dhe protokollin e fakultetit.
Kandidatet duhet të plotësojnë këto kritere :
· Të kenë zotësi të plotë veprimi.
· Të mos jenë të dënuar me vendim të formës së prerë të gjykatës për kryerjen e një vepre penale.
· Të mos jenë marrë ndaj tyre masa disiplinore e largimit nga puna.
· Të mos jenë larguar nga USH pa miratimin e këtij të fundit.
· Të mos kenë lidhje familjare (bashkëshort, bashkëjetues, bir, bij dhe fëmijët e tyre), gjinie (prindër, motër e vëlla dhe fëmijët e tyre, emtë a ungj) apo krushqie (prind, fëmijë, vëlla, motër, bashkëshor dhe bashkëshort/bashkëjetues i fëmijëve) me punonjës ekzistues brenda Fakultetit të Drejtësisë.
· Të kenë përvojë pune si sekretare. Përparësi kanë kandidatet me eksperiencë mbi dy vite.
· Të kenë kryer arsimin e lartë në në fushën përkatëse, sistemi i ditës, me mesatare 7.5 e lart. Për të diplomuarit jashtë vendit kërkohet certifikata e njohjes nga MASH-i.
· Të kenë kryer, me dëshmi, specializime e kualifikime të ndryshme që lidhen me vendin e punës.
· Të kenë njohuri drejtshkrimore në gjuhën shqipe.
· Të zotërojnë, me dëshmi universitare, të paktën dy gjuhë të huaja perëndimore me notë 7 e lart.
· Të kenë aftësi të mira komunikuese dhe kërkuese për realizimin e detyrave në arsimin e lartë.
· Të gjithë kandidatët pa përjashtim do t’i nënshtrohen konkurrimit me testim.
Kandidatët duhet të paraqesin këto dokumente :
1. Kërkesë me shkrim për aplikim.
2. Curriculum Vitae me foto personale.
3. Diplomë të Shkollës së Lartë ose fotokopje dhe lista e notave (të noterizuara).
Për diplomat e marra në universitetet e huaja, kërkohet certifikata e njohjes nga MASH-i.
4. Rekomandim nga qendra e mëparshme e punës rreth aftësive për të menaxhuar këtë sektor.
5. Dëshmi e gjuhës së huaj të njohur zyrtarisht nga institucionet shtetërore.
6. Dëshmi për kualifikime të ndryshme që përputhen me vendin e punës (kurs sekretarie, kompjuteri etj).
7. Dëshmi e gjendjes gjyqësore dhe mjeksore.
8. Vërtetim nga qendra e punës në të cilën ka punuar ose punon dhe/ose vërtetim papunësie nga zyra e punës.
9. Deklaratë që provon kushtet e pikës 3/c të nenit 8 të Rregullores së posaçme të Universitetit për
Zënien dhe Ruajtjen e vendit të punës (për moslidhje farefisnore me punonjësit e brendshëm të FD-së).
10. Çertifikatë familjare dhe dokument identifikimi vetjak (fotokopje pasaporte, letërnjoftimi ID).
11. Listë përmbledhëse e dokumenteve të dorëzuara nga konkurenti.
Shënim :
- Kontrata e punës do të jetë me afat 3 –mujor me të drejtë rinovimi.
- Kandidatët duhet të dorëzojnë dorazi pranë Degës së Burimeve Njerëzore ose me postë pranë Sektorit të Protokoll-arkivës dokumentacionin e mësipërm deri më datë 21.03.2015, ora 1200.
- Konkursi do të zhvillohen me datë 23.03.2015, me dosje dhe/ose testim teorik ose intervistë.
- Për informacion të mëtejshëm mund t’i drejtoheni Kancelarit dhe Degës së Burimeve Njerëzore.
Rektorati i Universitetit të Shkodrës
“Luigj Gurakuqi”
als_Latn eng_Latn ssw_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kmr_Latn